Diari Oficial de la Generalitat Valenciana


Sumari del DOGV 5649, del 28-11-2007 (2007/14862)

Concurs per a la publicació de dos treballs d'investigació o tesis doctorals finalitzats o defensades durant l'any 2007.
------------------------------------------------------------------------------------------------------------------------

### Dades del document

Número de DOGV
:   5649

Data del DOGV
:   28-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14577


Data del document
:   20-11-2007

Organisme emissor
:   Corts Valencianes

Tipus de document
:   Concurs

Descriptors 

:   * Corts Valencianes
    * publicació
    * Parlament regional
    * investigació universitària
    * tesi
    * suport econòmic

Concurs per a la publicació de dos treballs d'investigació o tesis doctorals finalitzats o defensades durant l'any 2007. [2007/14042]  
Mesa de Les Corts  
La Mesa de Les Corts, en la reunió del dia 2 d'octubre de 2007, va adoptar l'Acord 173/VII, mitjançant el qual es decidia continuar durant la VII Legislatura la col·lecció de llibres «Temas de las Cortes Valencianas», consistent en la publicació anual de dos treballs d'investigació o tesis doctorals, el contingut dels quals tinga una relació directa amb el dret parlamentari o amb l'activitat concreta que desenvolupen habitualment les Corts Valencianes. Així mateix, per l'Acord de la Mesa de Les Corts 2.332/VI, es va acordar publicar, en l'últim trimestre d'enguany 2007, les bases del concurs per a la publicació de dos treballs d'investigació finalitzats o tesis doctorals defensades l'any 2007, que es regirà d'acord amb les noves bases actualitzades.  
Bases  
Primera. Podran optar a la publicació d'aquests treballs totes les persones que hagen realitzat treballs d'investigació o hagen defensat tesis doctorals durant l'any 2007, en qualsevol de les universitats de la Comunitat Valenciana.  
Segona. L'objecte del treball d'investigació o tesis doctoral podrà ser qualsevol tema relacionat amb el dret parlamentari o amb l'activitat concreta que realitzen les Corts Valencianes.  
Tercera. La decisió pel que fa a les obres seleccionades per a la publicació correspondrà a la Mesa de les Corts Valencianes, que podrà comptar amb l'assessorament d'experts i que en farà pública la decisió abans del 31 de maig de 2008. El concurs podrà ser declarat desert, i la decisió de la Mesa de les Corts Valencianes serà inapel·lable.  
Quarta. Qui desitge optar a la publicació del seu treball haurà de presentar davant la Mesa d'aquestes Corts, abans del 7 d'abril de 2008, una instància en la qual conste el nom, els cognoms, l'adreça i l'edat de la persona sol·licitant.  
En el cas de treballs d'investigació haurà de fer-se constar la data de la realització i, si escau, les ajudes rebudes i la direcció o la coordinació d'aquests.  
En el cas de tesis doctorals haurà de fer-se constar, la data de lectura i la defensa, la qualificació i el director o la directora d'aquesta.  
A la instància caldrà afegir:   
1. El curriculum vitae de la persona sol·licitant, amb els documents que acrediten la veracitat dels mèrits al·legats.  
2. Informe de la persona que haja dirigit o coordinat la tesis doctoral o el treball d'investigació, expressant les raons que, al seu parer, justifiquen i aconsellen la publicació del treball.  
Cinquena. Les persones seleccionades assumeixen l'obligació de signar un contracte amb la cambra en el qual declaren l'autoria del text; que és original seu i no infringeix altres drets reconeguts; que es cedeixen en exclusiva a les Corts Valencianes els drets de traducció, reproducció, publicació, difusió i venda de l'obra objecte de la publicació; que concedeix a l'editor l'opció per a reeditar successivament l'obra dins del termini màxim d'un any després d'haver-se esgotat els exemplars de l'edició anterior, i que concedeix a l'editor l'opció per a la venda dels drets de traducció de l'obra a altres idiomes durant la vigència del contracte d'edició.  
Sisena. Les Corts Valencianes s'obliguen a posar a la venda, en un termini no superior a dos anys, la primera edició de l'obra seleccionada. Aquest termini es comptarà a partir del dia en què la part autora lliure l'original complet de l'obra, en condicions adequades per a la impressió.  
Les Corts Valencianes enviaran a la persona autora un joc de proves per a la correcció del text, i aquesta es comprometrà a tornar-lo en el termini de vint dies amb les correccions escaients, que hauran de ser incorporades al text.  
Si transcorregut aquest termini la part autora no lliura les proves corregides, les Corts Valencianes podran fer-ne la correcció sense cap responsabilitat si el resultat de la correcció no fóra satisfactori per a l'autor o l'autora.  
Per altra part, les Corts Valencianes s'obliguen a fer figurar el nom de la persona autora en forma destacada en tots els exemplars de l'obra i a incloure-hi la menció internacional de reserva de propietat intel·lectual seguida del nom i els cognoms, el pseudònim i l'any de la primera edició, a més de la menció al copyright editorial d'aquesta.  
Setena. L'autor o autora rebrà en concepte de drets d'autor de l'obra objecte de la concessió la quantitat de mil cent euros (1.100,00 euros).  
El preu de la venda el fixaran les Corts Valencianes una vegada coneguts els costs de l'edició i ho notificarà a l'autor o l'autora en el termini de quinze dies.  
L'editor s'obliga a lliurar gratuïtament a l'autor o l'autora 50 exemplars de la primera edició de l'obra i 25 de cada edició successiva.  
Vuitena. Les persones seleccionades assumeixen l'obligació de lliurar el treball, en suport digital o mitjançant correu electrònic, en un termini no superior als trenta dies des de la notificació, a la part autora, de la selecció per l'òrgan rector de les Corts Valencianes.  
Les innovacions (incloses la supressió o la inclusió de paràgrafs) establertes per l'autor o l'autora, i que suposen un augment superior a un 10 per 100 del cost total de la composició de l'obra, serà de compte de l'autor o l'autora. No es comptabilitzaran les de caràcter tipogràfic, que aniran sempre a càrrec de l'editor.  
Novena. Els treballs que desitgen concórrer al concurs es presentaran impresos, sense esmenes, ratllades o raspadures, i en suport digital o correu electrònic , en sistema word de Microsoft per a Windows o assimilable.  
Tindran una extensió mínima de 125 folis i màxima de 250, amb un interlineat d'1,5, tipus de lletra Times New Roman, cos 12, i hauran d'estar redactats, indistintament, en valencià o en castellà. De cada treball es presentaran tres exemplars, en suport paper, dels quals un es tornarà a les persones que els presenten degudament segellat i registrat amb la data de presentació.  
Els treballs es presentaran en el període comprés entre l'1 de gener i el 7 d'abril de 2008, ambdós inclosos, en el Registre de les Corts Valencianes.  
Deu. La participació en la convocatòria suposa l'acceptació íntegra d'aquestes bases i de les decisions de la Mesa de les Corts Valencianes, qui està capacitada per a resoldre de forma inapel·lable els incidents o les reclamacions que s'hi presenten.  
Onze. Aquesta convocatòria es publicarà en el Butlletí Oficial de Les Corts, i es notificarà a totes les universitats valencianes.  
Palau de les Corts Valencianes  
València, 20 de novembre de 2007.- La presidenta: María Milagrosa Martínez Navarro. El secretari segon: Antoni Such Botella.